बोले- पंजाब की AAP सरकार माफिया राज की सरगना, वह धंधा कर रहे; स्वागत में कांग्रेसी नेता नहीं आए
Navjot Singh Sidhu Congress; Patiala Jail release| Delhi Visit, Welcome By Congress Supporters  PPCC साल 1988 रोडरेज मामले में पंजाब जेल में सजा काट कर साढ़े 10 महीनों के बाद बाहर आए नवजोत सिंह सिद्धू आज शाम अमृतसर पहुंच रहे हैं।
पंजाब कांग्रेस के नेता नवजोत सिद्धू अमृतसर पहुंच गए हैं। यहां गोल्डन गेट पर समर्थकों ने ढोल बजाकर उनका स्वागत किया। हालांकि कोई बड़ा नेता सिद्धू के स्वागत के लिए नहीं पहुंचा। अमृतसर सिद्धू की कर्मभूमि है। यहां से वह सांसद और विधायक का चुनाव जीत चुके हैं। हालांकि पिछले विधानसभा चुनाव में उन्हें हार मिली।
अमृतसर पहुंचने पर नवजोत सिद्धू ने कहा पंजाब गुरुओं-पीरों की धरती है। यहां सीता माता के चरण पड़े, लव-कुश ने यहां जन्म लिया। यहां हमेशा न्याय होता है, यहां की धरती का कोई बाल भी बांका नहीं कर सकता। जब तक मेरे जैसे पहरेदार इस धरती पर रहेंगे, कोई कुछ नहीं कर पाएगा।
सिद्धू ने इस दौरान फिर आम आदमी पार्टी की सरकार पर निशाना साधा। उन्होंने कहा कि जो वह देखते हैं, पंजाब सरकार माफिया राज की सरगना है। सिर्फ धंधा कर रही है, राज नहीं। उनमें अभी पूरा जोश है, जोश के बिना कोई जंग जीती नहीं जा सकती।
इससे पहले सिद्धू जालंधर गए थे। जहां उन्होंने पूर्व सांसद संतोख चौधरी के परिवार से मुलाकात की। जिसमें चौधरी की पत्नी व जालंधर लोकसभा उपचुनाव के लिए कांग्रेस कैंडिडेट कमलजीत कौर से भी मुलाकात की।
पहले पत्नी के साथ रहे, कल गोल्डन टेंपल जाएंगे
इससे पहले 1 अप्रैल को रिहा होने के बाद नवजोत सिंह सिद्धू ने अधिकतर समय अपनी पत्नी डॉ. नवजोत कौर के साथ ही बिताया। डॉ. नवजोत कौर का बीते दिनों ही कैंसर स्टेज-2 का ऑपरेशन हुआ था। सिद्धू रविवार को गोल्डन टेंपल, जलियांवाला बाग, दुर्ग्याणा मंदिर और श्री रामतीर्थ में नतमस्तक होने के लिए जाएंगे। 
जानें क्यों है अमृतसर सिद्धू की कर्मभूमि
6 अप्रैल को राहुल गांधी से की थी मुलाकात
नवजोत सिंह सिद्धू 6 अप्रैल को दिल्ली पहुंच गए थे। जहां उन्होंने राहुल गांधी व प्रियंका गांधी के साथ मुलाकत की थी। नवजोत सिंह सिद्धू ने ट्विटर अकाउंट पर राहुल गांधी और प्रियंका गांधी के साथ अपनी तस्वीर को अपलोड कर लिखा- आज नई दिल्ली में अपने मेंटोर राहुल जी और मित्र, दार्शनिक, मार्गदर्शक प्रियंका जी से मुलाकात हुई।
अध्यक्ष खड़गे और वेणुगोपाल से मुलाकात
वहीं, बीते दिन 7 अप्रैल को भी नवजोत सिंह सिद्धू दिल्ली में ही थे। उन्होंने पार्टी अध्यक्ष मल्लिकार्जुन खड़गे और केसी वेणुगोपाल के साथ मुलाकात की। दोनों की तस्वीरों को सिद्धू ने अपने ट्विटर अकाउंट पर शेयर किया। सिद्धू की दिल्ली फेरी के बाद पंजाब कांग्रेस में उथल-पुथल शुरू हो चुकी है। जहां कांग्रेस में सिद्धू समर्थक उन्हें बड़े पद के मिलने की बात कर रहे हैं, वहीं विरोधियों में इससे बेचैनी पैदा हो चुकी है।
सिद्धू मूसेवाला के परिवार से मिले
3 अप्रैल को नवजोत सिंह सिद्धू मानसा के गांव मूसा में पहुंचे थे। यहां उन्होंने सिद्धू मूसेवाला के पिता बलकौर सिंह और मां चरण कौर के साथ दो घंटे मुलाकात की थी। इसके बाद उन्होंने केंद्र व राज्य सरकार को लॉ एंड ऑर्डर के हालातों पर आड़े हाथों लिया था।